278 दिन तालाब के कायाकल्प के लिए शाखा को मिला सर्वोत्तम पुरस्कार
भारतविकास परिषद छतवाल की ओर से सम्मान समारोह का आयोजन किया गया। इसमें शाखा के फाउंडर मेंबर एमएस पठानिया ने विशेषरूप से शिरकत की। समारोह के दौरान क्षेत्रीय मंत्री सुशील शर्मा, प्रधान संजीव कुमार महासचिव डॉ मनु शर्मा ने मुख्यातिथि का अभिनंदन किया। प्रधान संजीव कुमार ने कहा की भाविप छतवाल को उसके सराहनीय कामों के लिए सर्वोत्तम ग्रामीण शाखा का अवार्ड मिला।
इसके अलावा लगभग 278 दिन तालाब के कायाकल्प के लिए सर्वोत्तम पुरस्कार मिला। वहीं श्री गुरु तेग बहादुर बलिदान दिवस के लिए पुरस्कृत किया गया। संस्कृति सप्ताह में 36 प्रोजेक्ट करने पर सर्वोत्तम पुरस्कार मिला। उन्होंने बताया कि पर्यावरण के लिए जागरूकता अभियान के लिए भाविप छतवाल को पुरस्कार मिला।
वही अलग अलग सेमिनार करवाने के लिए सम्मानित किया गया। उन्होंने कहा की भाविप छतवाल ने पंजाब नार्थ के सम्मान समारोह में 8 पुरस्कार जीत कर पंजाब नार्थ में अपना परचम लहराया है। उन्होंने प्रधान हीरा मणि अग्रवाल, स्टेट वाइस प्रेजिडेंट बीडी शर्मा, एमएल शर्मा सुशील शर्मा का धन्यवाद किया। अंत में फाउंडर मेंबर एमएस पठानिया ने भाविप छतवाल की समस्त टीम को बधाई दी और काम को ओर लगन से करने का आह्वान किया। इस मौके पर राजिंदर, कुलदीप, मुकेश शर्मा, संजीव शर्मा, सुशील शर्मा, कुलभूषण, अभी वर्मा, मुनीश शर्मा, रमन गुप्ता, जगजीत मौजूद थे।
सम्मान समारोह के दौरान उपस्थित भारत विकास परिषद के सदस्य।
hin_Deva hin_Deva hin_Deva hin_Deva hin_Deva